title: "Weel"
text: "En weel as en k\u00fc\u00fcl, huar bi en sturemflud ans en dik breegen as. Son weel as miast trinj \u00fcs en kreis an temelk jip. Huar\u00f6\u00f6ders sait am diar \"Brack\" tu.\n\nH\u00fc det komt \nWan en dik br\u00e4\u00e4cht, speelt det siaweeder diarb\u00e4\u00e4ft en grat hool iinuun a gr\u00fcnj. An a minsken hed ei so f\u00f6l materiol, am det hool weder aptufalen, diaram haa's miast en neien dik trinjam det weel baud. Son stak diks het flooksis hualewmuun.\n\nTuiarst as uun en weel saaltweeder, man leeder woort det tuup m\u00e4 gr\u00fcnjweeder sweter, an do sait am diar brakweeder tu. Uk uun't ingelsk k\u00e4\u00e4nt am det wurd brackish water.\n\nF\u00f6\u00f6rkemen \nWeelen jaft at ei bluas bi a Nuurdsiak\u00fcst, man uk bi struumer. Loongs a Ialew jaft at flook Bracks, bit widj ap efter Hamborag an noch widjer a Ialew huuch.\n\nTu efterleesen \n Peter Wieland: K\u00fcstenfibel. Heide, 1990, Boyens & Co\n Werner Prange: Geologisch-historische Untersuchungen an Deichbr\u00fcchen des 15. Bis 17. Jahrhunderts in Nordfriesland. Uun: Nordfriesisches Jahrbuch, 1972, Bredstedt/Br\u00e4ist, Nordfriisk Instituut\n\nLuke uk diar \n\n Auer weelen bi: www.geschichte-s-h.de\n\nH\u00fcdrologii\nNordfriislon"